KISKŐRÖS VÁROS JEGYZŐJE

ELŐTERJESZTÉS

(a Képviselő-testület 2012. január 18-i ülésére)

TÁRGY: 
a költségvetés és a zárszámadás mérlegeiről, valamint a költségvetési szervek elemi beszámolójának rendjéről és tartalmáról szóló 22/2005. (X. 27.) önkormányzati rendelet módosítása

Az államháztartás rendszerére vonatkozó ágazati jogszabályok 2011. év végén alapvetően módosultak. 

Az államháztartásról szóló 2011. évi CXCV. törvény és az államháztartásról szóló törvény végrehajtásáról szóló 368/2011. (XII.31.) Korm. rendelet határozza meg azon kereteket, amelyeknek meg kell felelnie a helyi önkormányzatok költségvetése, zárszámadása előterjesztéseinek, mérlegrendszerének; biztosítva ezzel, hogy a Képviselő-testület megfelelő mennyiségű és minőségű információkkal rendelkezzen a döntéshozatalhoz és egyúttal az információs rendszer, az ellenőrzés követelményeinek is megfeleljen. A mérlegek és kimutatások bemutatásának módját a törvényi keretek között a Képviselő-testület a helyi rendeletében szabályozza.
A fent említett jogszabályok változásai, továbbá az önkormányzati intézményi rendszer 2011. évi átalakítása indokolták a rendelet felülvizsgálatát és módosítását.

A fentiek alapján javasolom, hogy a Képviselő-testület a rendelet módosítását a rendelet-tervezetben foglaltak szerint fogadja el.

Kiskőrös, 2012. január 03.

                                                                                      Dr. Szentendrei István sk.
                                                                                                címzetes főjegyző
KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

….. /2012. (       ) önkormányzati rendelete

a költségvetés és a zárszámadás mérlegeiről,

 valamint a költségvetési szervek elemi beszámolójának rendjéről és tartalmáról szóló 22/2005. (X. 27.) önkormányzati rendelet módosításáról

(Tervezet)

Kiskőrös Város Képviselő-testülete az államháztartásról szóló 2011. évi CXCV. törvény 23.§ (2) és 91.§ (2) bekezdésében kapott felhatalmazás alapján; az Alaptörvény 32. cikk (1) és (2) bekezdésében meghatározott feladatkörében eljárva a következőket rendeli el:

1. §.

A költségvetési szervek elemi beszámolójának rendjéről és tartalmáról szóló 22/2005. (X.27.) önkormányzati rendelet 1., 2., 3., 4. és 7. melléklete helyébe e rendelet 1., 2., 3., 4. és 5. melléklete lép, és e rendelet 6. melléklete szerinti 8. melléklettel egészül ki.

2. §.

Ez a rendelet a kihirdetését követő napon lép hatályba és a hatályba lépését követő napon hatályát veszti.

